钦定古今图书集成/明伦汇编/氏族典/第398卷 > 李孙宸
## 钦定古今图书集成/明伦汇编/氏族典/第398卷 > 李孙宸

按《广东通志》：“孙宸，字伯襄，香山人。少警敏淹博，于书
无所不读。万历壬子中第二，癸丑成进士，授翰林院
庶吉士。先是神庙、光庙相继升遐，班联中门户角立，
戈矛互起。孙宸识炳几先，适持节册封藩府，事竣归
里，惟闭户著述，不问家人生产。未几，晋掌春坊左庶
子，晋南祭酒、詹事府侍读学士，寻教习庶吉士。尝以”
名节砥砺。晋南礼部。珰党忌之，几矫旨削夺；赖内阁
李国𣚴申救，得旨另推。崇祯初，晋北礼部左侍郎，掌
翰林院，晋经筵，充日讲，寓箴规，于剖析吻合时政，上
霁颜听受，有“行学俱优”之褒。庚午回部，颁程式以挽
浮靡，禁异服以还朴茂。转南礼部尚书。甲戌秋，三疏
乞骸，俱奉旨慰留。末几，染疮患，卒于位，年五十有五。
孙宸，性孝友，立朝居乡，廉介，可为矜式。诗祖三百篇，
字祖晋魏，草篆隶、楷皆工。著有《建霞楼》等集行世。崇
祯九年，督学魏浣初举，祀郡乡贤。